钦定古今图书集成/明伦汇编/闺媛典/第146卷 > 严可富妻高氏〈汪氏附〉
## 钦定古今图书集成/明伦汇编/闺媛典/第146卷 > 严可富妻高氏〈汪氏附〉

按《云南通志》：高氏，云南府严可富妻，宜良人。年二十
七富亡，氏以女红给诸子墓祭。归途中拾白金八十
馀两，访其人归之。子严镇，娶汪氏，亦年二十七而寡。
生遗腹子容，矢志如姑，皆以寿终。乡人称为“严氏双
璧。”大学士李东阳作传，谢迁为记，巡抚都御史王启
为赞。